Metodo katartiko

Psikoterapian, metodo katartikoa Josef Breuerrek eta Sigmund Freudek XIX. mendearen bukaeran asmaturiko metodo terapeutikoari deritzo, gaixoaren oroimen traumatiko ahaztuak -sintoma psikopatologikoak sortzen dituztenak- hipnosiaren bidez azaleratzen dituena. Breurrek eta Freudek gaixo histerikoekin lan eginez garatu zuten metodo hau  Cathartic method Encyclopedia.com . 

Hitza grezieratik dator (katharsis), eta Aristotelesek erabili zuen estreinakoz. Euskaraz garbiketa esan nahi du. 

Josef Breuer mediku austriarrak (Freudengan eragin handia izan zuena bere ibilbide profesionalaren hasieran) emakume histerikoekin lan egiten zuen hipnosia erabiltzen, garai hartan Jean-Martin Charcot neurologo frantziarrak Parisko La Salpêtrière ospitale ospetsuan egiten zuen moduan  Jean-Martin Charcot: biografía del pionero de la hipnosis y la neurología Psicología y Mente . Breurrek eta Freudek 1895ean idatzitako "Histeriari buruzko ikerketak" liburuan metodo katartikoaren erabilera aipatzen dute. Liburu horretan agertzen den emakume histeriko gazte baten kasua, Anna O.-rena, klasiko bat bihurtu zen psikoanalisiaren historian  Figueroba, A. (2017) El caso de Anna O. y Sigmund Freud Psicología y Mente .

Charcotek proposatutako teorian oinarritu zen Breuer histeriaren jatorria argitzeko: esperientzia traumatiko batek, erreprimitua, ahaztuarazia eta subkontzientean gordeta, histeriaren sintomak sortuko zituen. Trauma hori hipnosipean gogoratzean eta kontzientera pasatzean, sintoma histerikoak desagertzen dira  Shandu, Pavi (2015eko ekaina) Step Aside, Freud: Josef Breuer Is the True Father of Modern Psychotherapy Scientific American .

Iritzi kontrajarriak daude gaur egun adituen artean metodo katartiko klasikoaren eraginkortasunaz.

 Erreferentziak 

 Kanpo estekak 

Kategoria: Psikoterapia
Kategoria: Hipnosia